
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS

a JNSZ Megyei Parlagfű- mentesítési Alap terhére benyújtott, nyertes pályázat önerejének kiegészítésére
Martfű Város Önkormányzata Képviselő-testületének 

2014. május 29- ei ülésére

Előkészítette: Baloghné Juhász Erzsébet irodavezető
Véleményező: Pénzügyi, Ügyrendi és Városfejlesztési Bizottság
Döntéshozatal: egyszerű többség
Tárgyalási mód: nyilvános ülés

Tisztelt Képviselő – testület!

A Jász-Nagykun-Szolnok Megyei Parlagfű-mentesítési Alaphoz benyújtott pályázatunk  támogatásban részesült, azonban a támogatás mértéke kevesebb, mint amilyen összegre pályáztunk. Ahhoz, hogy a pályázatunkban tervezett eszközt meg tudjuk vásárolni, az önerő kiegészítése szükséges.

Javaslom a Tisztelt Képviselő- testületnek, hogy az önerő összegét, melyet 35/2014.(II.27.) Ö. határozatával biztosított, egészítse ki  46.953,- Ft - tal azaz negyvenhatezer-kilencszázötvenhárom forinttal. Az összeg a Környezetvédelmi Alapban tartalékként rendelkezésre áll.

Előterjesztésemhez mellékelem a támogatásról szóló tájékoztató levél másolatát.

Határozati javaslat: 

Martfű Város Önkormányzat Képviselő-testületének

……/2014.(……..) Ö. határozata

A JNSZ Megyei Parlagfű- mentesítési Alap terhére benyújtott, nyertes pályázat önerejének kiegészítéséről
Martfű Város Önkormányzat Képviselő-testülete megtárgyalta a Jász-Nagykun-Szolnok Megyei Parlagfű-mentesítési Alap terhére benyújtott, nyertes pályázat önerejének kiegészítésére vonatkozó előterjesztést, melyet az alábbiak szerint elfogad:

A 35/2014.(II.27.)   Ö. határozatban vállalt önerőt, a pályázatban szereplő eszköz megvásárlása céljából 46.953,- Ft - tal azaz negyvenhatezer-kilencszázötvenhárom forinttal kiegészíti a Környezetvédelmi Alap tartalék kerete terhére.

Erről értesülnek:

1. Valamennyi képviselő helyben

2. Martfűi Polgármesteri Hivatal Városfejlesztési és Üzemeltetési Iroda helybe

3. Martfűi Pénzügyi és Adóügyi Iroda

4. Jász-Nagykun-Szolnok Megyei Kormányhivatal Szolnok

Martfű, 2014. május 19.
dr. Kiss Edit 

polgármester

Látta: Szász Éva

